Efter 20 år forlod Lars Seier Christensen formandsposten hos Saxo Bank. Han leder nu efter nye projekter, han kan investere penge i. I en statusopdatering på Facebook skriver rigmanden, at et nyt projekt er på nippet til at blive offentliggjort. Et projekt, hvor Bjarne Riis er den anden halvdel.

”Der er mange, der har ytret interesse for, hvorfor Bjarne Riis og jeg farter lidt rundt sammen for tiden. Jeg kan dog ikke sige særlig meget om det endnu. Men det kan jeg snart. Så spørgsmålet er HVOR interesserede I virkelig er? Hvis jeg får mere end 1000 likes på denne update, så oplyser jeg datoen for, hvornår vi løfter sløret.”

Sådan skrev rigmanden tidligere denne aften på sin Facebook-profil. De 1000 likes kom hurtigt, og den tidligere Saxobank-direktør kunne en time efter fortælle, at der på et pressemøde ville komme flere oplysninger om samarbejdet og projektet. Sidst i 2015 kom det frem, at Bjarne Riis ikke var velkommen på Trek-Segafredo-mandskabet. Det er svært at sige, hvad det nye projekt omhandler, men at det er indefor cykelsporten tydet meget på.

Pressemødet foregår på Hotel d’Angleterre den 25. februar kl. 12.30.